CELEX: 62015CA0360
Language: sk
Date: 2018-01-30 00:00:00
Title: Spojené veci C-360/15 a C-31/16: Rozsudok Súdneho dvora (veľká komora) z 30. januára 2018 (návrhy na začatie prejudiciálneho konania, ktoré podali Hoge Raad der Nederlanden, Raad van State – Holandsko) – College van Burgemeester en Wethouders van de gemeente Amersfoort/X BV (C-360/15), Visser Vastgoed Beleggingen BV/Raad van de gemeente Appingedam (C-31/16) (Návrh na začatie prejudiciálneho konania — Služby na vnútornom trhu — Smernica 2006/123/ES — Pôsobnosť — Článok 2 ods. 2 písm. c) — Vylúčenie elektronických komunikačných služieb a sietí — Článok 4 bod 1 — Pojem „služba“ — Maloobchodný predaj tovarov — Kapitola III — Sloboda poskytovateľov usadiť sa — Uplatnenie na výlučne vnútroštátne situácie — Článok 15 — Požiadavky podliehajúce hodnoteniu — Územné obmedzenie — Územný plán zakazujúci činnosť maloobchodného predaja nízkoobjemného tovaru v zemepisných oblastiach mimo centra mesta — Ochrana mestského životného prostredia — Povolenie na elektronické komunikačné sieťové systémy a služby — Smernica 2002/20/ES — Poplatky spojené s právami na inštalovanie zariadení určených pre verejnú elektronickú komunikačnú sieť)

26.3.2018   
            
            
               SK
            
            
               Úradný vestník Európskej únie
            
            
               C 112/2
            
         Rozsudok Súdneho dvora (veľká komora) z 30. januára 2018 (návrhy na začatie prejudiciálneho konania, ktoré podali Hoge Raad der Nederlanden, Raad van State – Holandsko) – College van Burgemeester en Wethouders van de gemeente Amersfoort/X BV (C-360/15), Visser Vastgoed Beleggingen BV/Raad van de gemeente Appingedam (C-31/16)
   (Spojené veci C-360/15 a C-31/16) (1)
   
   ((Návrh na začatie prejudiciálneho konania - Služby na vnútornom trhu - Smernica 2006/123/ES - Pôsobnosť - Článok 2 ods. 2 písm. c) - Vylúčenie elektronických komunikačných služieb a sietí - Článok 4 bod 1 - Pojem „služba“ - Maloobchodný predaj tovarov - Kapitola III - Sloboda poskytovateľov usadiť sa - Uplatnenie na výlučne vnútroštátne situácie - Článok 15 - Požiadavky podliehajúce hodnoteniu - Územné obmedzenie - Územný plán zakazujúci činnosť maloobchodného predaja nízkoobjemného tovaru v zemepisných oblastiach mimo centra mesta - Ochrana mestského životného prostredia - Povolenie na elektronické komunikačné sieťové systémy a služby - Smernica 2002/20/ES - Poplatky spojené s právami na inštalovanie zariadení určených pre verejnú elektronickú komunikačnú sieť))
   (2018/C 112/02)
   Jazyk konania: holandčina
   
      Vnútroštátne súdy, ktoré podali návrhy na začatie prejudiciálneho konania
   
   Hoge Raad der Nederlanden, Raad van State
   
      Účastníci konania pred vnútroštátnym súdom
   
   
      Žalobcovia: College van Burgemeester en Wethouders van de gemeente Amersfoort (C-360/15), Visser Vastgoed Beleggingen BV (C-31/16)
   
      Žalovaní: X BV (C-360/15), Raad van de gemeente Appingedam (C-31/16)
   
      Výrok rozsudku
   
   
               1.
            
            
               Článok 2 ods. 2 písm. c) smernice Európskeho parlamentu a Rady 2006/123/ES z 12. decembra 2006 o službách na vnútornom trhu sa má vykladať v tom zmysle, že táto smernica sa nevzťahuje na poplatky, ktorých predmetom je udelenie práva podnikom oprávneným poskytovať elektronické komunikačné siete a služby na inštalovanie káblov pre verejnú elektronickú komunikačnú sieť.
            
         
               2.
            
            
               Článok 4 bod 1 smernice 2006/123 sa má vykladať v tom zmysle, že maloobchodný predaj tovaru predstavuje „službu“ na účely uplatňovania tejto smernice.
            
         
               3.
            
            
               Ustanovenia kapitoly III smernice 2006/123, týkajúce sa slobody poskytovateľov usadiť sa, sa majú vykladať v tom zmysle, že sa uplatňujú aj na situáciu, ktorej všetky relevantné okolnosti sa obmedzujú na vnútroštátnu sféru jediného členského štátu.
            
         
               4.
            
            
               Článok 15 ods. 1 smernice 2006/123 sa má vykladať v tom zmysle, že nebráni tomu, aby pravidlá obsiahnuté v územnom pláne obce zakázali činnosť maloobchodného predaja nízkoobjemného tovaru v zemepisných oblastiach nachádzajúcich sa mimo centra tejto obce, ak sú splnené všetky podmienky uvedené v článku 15 ods. 3 tejto smernice, čo prislúcha preskúmať vnútroštátnemu súdu.
            
         
      (1)  Ú. v. EÚ C 346, 19.10.2015.
   
      Ú. v. EÚ C 136, 18.4.2016.